Teller svaner for dronningen
- All up! Alle de hvite- og rødkledde i båtene vet hva signalordene betyr. Mennene ved årene bremser, snur og peker baugen i retningen hvor den kongelige svanevokteren peker. Følgets øverste leder har sett et kull svaneunger ved vannkanten, og nå skal de fanges, telles, veies og måles.Den gang ble svaner betraktet som en delikatesse, og sto gjerne på kongens festbord. Etter at monarken ble tildelt svanerettighetene sammen med lauget for vingrossister og garvere, har knoppsvanene på Themsen blitt talt og merket. - Var viktig matkildeVG går om bord i en følgebåt i Windsor på svanetellingens andre dag. Windsor ligger vest for London, og er kjent for Windsor slott - en av residensene til dronning Elizabeth (87). I 2009 fulgte Dronningen for første og så langt eneste gang tellingen fra en egen båt på Themsen. I år er hun ikke å se. Bare noen hundre meter etter avgang, forbi de første husbåtene som ligger forankret ved bredden, kommer signalropet, og trebåtene legges i en firkant-posisjon for å omringe svaneflokken.Deretter fanges svaneungene og legges forsiktig i en vekt, for så å bli målt.Svaner som fanges av dronningens svanevoktere blir merket med en ring rundt det ene beinet som er koblet opp til databasen til fugleorganisasjonen British Trust for Ornithology (BTO). De som fanges av lauget for vingrossister eller garvere blir markert som deres med nok en ring rundt det andre beinet.Hun og professor Christopher Perrins ved Oxford University ror sin egen båt i følge med svanetellerne. Materialet fra tellingen brukes i arbeidet med å beskytte og holde orden på bestanden. - Vi foretar også en helsesjekk av svanene, sier Barber.Han har hatt rollen som svanevokter siden 1993, og er også tilknyttet Oxford University. - Dette er bare vår andre dag. I går var en god dag, og da talte vi 37 svaneunger, sier Barber.Den eneste gangen tellingen har blitt avlyst i dens nærmere 900 år gamle historie var i fjor sommer. Flom førte da til at tellingen mellom Sunbury og Windsor måtte droppes. En av dem som følger etter svanetellerne i båt er Evelyn Messer. - De siste 14 årene har jeg bodd i husbåt på elven, så jeg har kunnet følge dette fra døren hvert år. I år er første gang jeg følger tellingen fra vannet, sier hun.
Siden 1100-tallet har utvalgte menn i uniformer hvert år rodd nedover Themsen for å telle og merke monarkens svaner.